《古寺晴岚》
明代·邓伯凯

过堂钟罢日三竿，如雾如烟锁佛坛。满地落红春寂寂，上林空佛画漫漫。

衲衣频焙薰笼暖，贝叶浓翻讲座寒。安得狂风为吹散，重扶短杖叩禅关。

作者简介：邓伯凯，号迂叟。元末隐居不仕，洪武四年（一三七一）以经明行修荐授番禺县训导，升太平府教授。有《龙江八景诗》。《顺德龙江乡志》卷三有传。